**Πληροφορίες για την Ανταποδοτική Ανακύκλωση**

**και το Πάρκο Περιβαλλοντικής Εκπαίδευσης & Ανακύκλωσης**

Το **1ο** **Πάρκο Περιβαλλοντικής Εκπαίδευσης & Ανακύκλωσης** δημιουργήθηκε από το Εθνικό Συλλογικό Σύστημα **ΑΝΤΑΠΟΔΟΤΙΚΗ ΑΝΑΚΥΚΛΩΣΗ** σε συνεργασία με το Δήμο Αγίων Αναργύρων – Καματερού και είναι το πρώτο στην Ευρώπη.

Το **1ο Πάρκο Περιβαλλοντικής Εκπαίδευσης & Ανακύκλωσης** βρίσκεται στον ευρύτερο χώρο του Δημαρχείου Αγίων Αναργύρων – Καματερού (Λ. Δημοκρατίας 61), είναι ανοικτό 7 ημέρες την εβδομάδα και είναι απολύτως σύμφωνο τόσο με το «Εθνικό Σχέδιο Διαχείρισης Αποβλήτων» της Ελλάδας, όσο και με τις προτεραιότητες της Ευρωπαϊκής Επιτροπής για την ανακύκλωση συσκευασιών.

Το **“Πάρκο Περιβαλλοντικής Εκπαίδευσης & Ανταποδοτικής Ανακύκλωσης”** είναι ο ιδανικός προορισμός για τους νέους ανθρώπους, τους μαθητές και τις οικογένειές τους, αποτελώντας έναν **Πολυχώρο Ανακύκλωσης**, που περιλαμβάνει:

* **Αυτόματα Μηχανήματα Ανταποδοτικής Ανακύκλωσης**, για την ανακύκλωση μεταλλικών, πλαστικών και γυάλινων συσκευασιών με παροχή ανταποδοτικού κινήτρου, αλλά και σημαντικών επάθλων για τους ανακυκλωτές.

*Σημειώνεται ότι στο Πάρκο λειτουργεί το υψηλής τεχνολογίας Πολυκέντρο Ανταποδοτικής Ανακύκλωσης, στο οποίο οι καταναλωτές επιστρέφουν χύδην τις προς ανακύκλωση συσκευασίες, αποτελώντας τη δεύτερη χώρα, σε όλο τον κόσμο, μετά τη Σουηδία που λειτουργεί. Με το νέο «Πολυκέντρο Ανακύκλωσης», που αποτελεί τον πλέον εξελιγμένο εξοπλισμό ανακύκλωσης συσκευασιών, η ανακύκλωση περνά στο νέο στάδιο εξέλιξής της και οι Έλληνες πολίτες πλέον ανακυκλώνουν με τον πιο εύκολο και γρήγορο τρόπο στον κόσμο.*

* **Κέντρο Περιβαλλοντικής Εκπαίδευσης**, όπου πραγματοποιούνται μαθήματα Περιβαλλοντικής Εκπαίδευσης για τους μαθητές πρωτοβάθμιας και δευτεροβάθμιας εκπαίδευσης και τους νέους ανθρώπους, ώστε να αποκτούν περιβαλλοντική συνείδηση, κατανοώντας τα σημαντικά οφέλη που επιτυγχάνονται από τη διαδικασία της ανακύκλωσης.
* **Εργαστήρι Καλλιτεχνικής Περιβαλλοντικής Εκπαίδευσης**, όπου κατασκευάζονται προϊόντα και έργα τέχνης με χρήση ανακυκλωσίμων υλικών.
* **Χώρο Περιβαλλοντικών Παιχνιδιών**, όπου μέσα από μια διαδικασία παιχνιδιού γίνεται εκπαίδευση για την ανακύκλωση συσκευασιών και των οφελών από την προστασία του περιβάλλοντος.
* **Αμφιθέατρο – αίθουσα πολλαπλών χρήσεων**, ώστε να γίνονται μουσικά και θεατρικά δρώμενα για την ανακύκλωση και το περιβάλλον.
* **Βοτανικό Κήπο**, με περισσότερα από 100 διαφορετικά είδη ελληνικών φυτών, καθώς και μια **οικολογική λίμνη**.

Για περισσότερες πληροφορίες:

**ΓΡΑΦΕΙΟ ΤΥΠΟΥ**

**ΑΝΤΑΠΟΔΟΤΙΚΗΣ ΑΝΑΚΥΚΛΩΣΗΣ**

Γραμμή ανακύκλωσης: 801 11 67890

email: press@antapodotiki.gr